Gillard sór embættiseið
Julia Gillard sór í dag embættiseið sem forsætisráðherra Ástralíu í höfuðborginni Canberra. Hún er fyrsta konan sem er kjörin til að gegna embættinu.
Í kjölfarið sóru aðrir ráðherrar embættiseið þar á meðal Kevin Rudd, fyrrverandi forsætisráðherra landsins. Rudd mun gegna embætti utanríkisráðherra í nýrri ríkisstjórn. En vonir standa til að þetta verði til að draga úr þeirri spennu sem myndaðist þegar Rudd lét af formennsku í flokknum í júní sl. þegar ljóst var að hann nyti lítils stuðnings í aðdraganda leiðtogakjörs í flokknum.
Mikil pólitísk óvissa hefur ríkt í landinu undanfarnar vikur. Kosið var til þings í ágúst sl. og voru niðurstöðurnar tvísýnar og náðist ekki að mynda ríkisstjórn í fyrstu atrennu.
Gillard tókst hins vegar með naumindum að tryggja Verkamannaflokkinum annað kjörtímabil í síðustu viku, en flokkurinn nýtur stuðnings þriggja óháðra þingmanna og eins þingmanns Græningjaflokksins.
Óttast er að minnihlutastjórnin, sem er sú fyrsta í landinu frá seinni heimsstyrjöldinni, muni reynast fallvölt. Því þykir líklegt að hún muni ekki endast út kjörtímabilið.
Julia Gillard sór í dag embættiseið sem forsætisráðherra Ástralíu í höfuðborginni Canberra.
Hún er fyrsta konan sem er kjörin til að gegna embættinu.
sóru aðrir ráðherrar embættiseið þar á meðal Kevin Rudd, fyrrverandi forsætisráðherra landsins.
Mikil pólitísk óvissa hefur ríkt í landinu undanfarnar vikur.
Gillard tókst hins vegar með naumindum að tryggja Verkamannaflokkinum annað kjörtímabil í síðustu viku.